CELEX: 32021D0354
Language: et
Date: 2021-02-25 00:00:00
Title: Komisjoni rakendusotsus (EL) 2021/354, 25. veebruar 2021, millega lükatakse edasi tooteliiki 8 kuuluvates biotsiidides propikonasooli kasutamise heakskiidu aegumiskuupäeva (EMPs kohaldatav tekst)

26.2.2021   
               
               
                  ET
               
               
                  Euroopa Liidu Teataja
               
               
                  L 68/219
               
            
         KOMISJONI RAKENDUSOTSUS (EL) 2021/354,
         25. veebruar 2021,
         millega lükatakse edasi tooteliiki 8 kuuluvates biotsiidides propikonasooli kasutamise heakskiidu aegumiskuupäeva
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 14 lõiget 5,
         olles konsulteerinud alalise biotsiidikomiteega
         ning arvestades järgmist:
         
                     (1)
                  
                  
                     Toimeaine propikonasool on kantud Euroopa Parlamendi ja nõukogu direktiivi 98/8/EÜ (2) I lisasse kasutamiseks tooteliiki 8 kuuluvates biotsiidides ning kooskõlas määruse (EL) nr 528/2012 artikliga 86 käsitatakse seda sama määruse alusel heaks kiidetuna, kui on täidetud kõnealuse direktiivi I lisas kehtestatud nõuded ja tingimused.
                  
               
                     (2)
                  
                  
                     1. oktoobril 2018 esitati kooskõlas määruse (EL) nr 528/2012 artikli 13 lõikega 1 taotlus propikonasooli heakskiidu uuendamiseks.
                  
               
                     (3)
                  
                  
                     8. veebruaril 2019 teatas Soome hindav pädev asutus komisjonile, et kooskõlas määruse (EL) nr 528/2012 artikli 14 lõikega 1 on ta jõudnud otsusele, et taotlust on vaja täielikult hinnata. Määruse (EL) nr 528/2012 artikli 8 lõike 1 kohaselt teeb taotlust hindav pädev asutus taotluse täieliku hindamise 365 päeva jooksul pärast selle kinnitamist. Kõnealuse määruse artikli 8 lõike 2 kohaselt on taotlust hindav pädev asutus nõudnud, et taotleja esitaks piisavad andmed hindamise teostamiseks.
                  
               
                     (4)
                  
                  
                     Kuna pädev asutus viib läbi taotluse täielikku hindamist, peab Euroopa Kemikaaliamet (edaspidi „kemikaaliamet“) määruse (EL) nr 528/2012 artikli 14 lõike 3 kohaselt 270 päeva jooksul pärast hindavalt pädevalt asutuselt soovituse saamisest koostama arvamuse toimeaine heakskiidu uuendamise kohta ja selle komisjonile esitama.
                  
               
                     (5)
                  
                  
                     Võttes arvesse, et vastavalt Euroopa Parlamendi ja nõukogu määrusele (EÜ) nr 1272/2008 (3) on propikonasool klassifitseeritud 1B kategooria reproduktiivtoksiliseks aineks ning seetõttu vastab määruse (EL) nr 528/2012 artikli 5 lõike 1 punktis c esitatud väljajätmise kriteeriumile, on vaja teha täiendav uuring, et otsustada, kas vähemalt üks määruse (EL) nr 528/2012 artikli 5 lõike 2 esimeses lõigus esitatud tingimustest on täidetud ja kas propikonasooli heakskiitu võib seetõttu uuendada.
                  
               
                     (6)
                  
                  
                     Propikonasooli heakskiidu aegumiskuupäeva lükati komisjoni rakendusotsusega (EL) 2020/27 (4) edasi 31. märtsile 2021, et taotluse läbivaatamiseks jääks piisavalt aega. Kõnealust läbivaatamist ei ole veel lõpule viidud ning taotlust hindav pädev asutus ei ole veel esitanud kemikaaliametile oma hindamisaruannet ega hindamise järeldusi.
                  
               
                     (7)
                  
                  
                     Sellest tulenevalt on tõenäoline, et tooteliiki 8 kuuluvates biotsiidides propikonasooli kasutamise heakskiit aegub taotlejast sõltumatutel põhjustel enne, kui võetakse vastu otsus selle uuendamise kohta. Seega on asjakohane lükata tooteliiki 8 kuuluvates biotsiidides propikonasooli kasutamise heakskiidu aegumiskuupäeva edasi taotluse läbivaatamiseks piisava ajavahemiku võrra.
                  
               
                     (8)
                  
                  
                     Võttes arvesse ajavahemikke, mis on vajalikud kemikaaliameti arvamuse ettevalmistamiseks ja esitamiseks ning hindamiseks, kas vähemalt üks määruse (EL) nr 528/2012 artikli 5 lõike 2 esimeses lõigus sätestatud tingimustest on täidetud ning kas propikonasooli heakskiitu võib seega uuendada, on asjakohane lükata propikonasooli heakskiidu aegumiskuupäev 31. detsembrile 2022.
                  
               
                     (9)
                  
                  
                     Tooteliiki 8 kuuluvates biotsiidides propikonasooli kasutamise heakskiit, välja arvatud heakskiidu aegumiskuupäev, tuleks jõusse jätta, kui on täidetud direktiivi 98/8/EÜ I lisas sätestatud nõuded ja tingimused,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tooteliiki 8 kuuluvates biotsiidides propikonasooli kasutamise heakskiidu aegumiskuupäeva lükatakse edasi kuni 31. detsembrini 2022.
         
         
            Artikkel 2
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Brüssel, 25. veebruar 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 167, 27.6.2012, lk 1.
         
            (2)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).
         
            (3)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).
         
            (4)  Komisjoni 13. jaanuari 2020. aasta rakendusotsus (EL) 2020/27, millega lükatakse edasi tooteliiki 8 kuuluvates biotsiidides propikonasooli kasutamise heakskiidu aegumiskuupäeva (ELT L 8, 14.1.2020, lk 39).